Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08., 61/11., 04/18. i 112/19.), pročelnik Upravnog odjela za financije, proračun i javnu nabavu u Koprivničko-križevačkoj županiji raspisao je javni natječaj

**koji je objavljen u „Narodnim novinama“ broj 66/21. od 16. lipnja 2021.**

# **ZA VIŠEG STRUČNOG SURADNIKA/ICU ZA EUROPSKE FONDOVE**

**– jedan izvršitelj/ica, na neodređeno vrijeme, uz obavezni probni rad u trajanju od tri mjeseca.**

te se sukladno navedenom daju upute kandidatima kako slijedi:

**UPUTE I OBAVIJESTI KANDIDATIMA**

**Izrazi koji se koriste u ovim Uputama, a imaju rodno značenje koriste se neutralno i odnose se jednako na muški i ženski spol.**

**Opis poslova radnog mjesta**

Surađuje na pripremi i provedbi projekata sufinanciranih iz fondova EU i ostalih međunarodnih i nacionalnih fondova, te državnih tijela (darovnice), surađuje s tijelima državne uprave, općinama, gradovima, županijama i ostalim subjektima. Izrađuje projektne prijedloge na osnovu idejnih projekata koji obuhvaćaju zajedničke interes više JLS na području Županije, te surađuje na pripremi i provedbi projekata sufinanciranih iz fondova EU i ostalih međunarodnih i nacionalnih fondova, te državnih tijela (darovnice). Surađuje s konzultantima za tehničku pomoć u izradi dokumentacije potrebne za kandidiranje projekata kojih je nositelj Županija po natječajima iz inozemnih izvora sredstava i strukturnih i investicijskih fondova EU **40%**.

Pribavlja i distribuira informacije o potencijalnim izvorima financiranja županijskih programa i projekata te programa gradova i općina, trgovačkih društava, ustanova i udruga državne i međunarodne razine **25%**.

Pomaže u obavljanju poslova iz područja EU fondova te pomaže u obavljanju poslova informiranja i edukacije građana, civilnog sektora, gospodarstva i javnog sektora o procesima europskih integracija, Sudjeluje u organizaciji seminara i ostalih stručnih skupova iz djelokruga Službe **20%**.

Sudjeluje u provođenju strateškog planiranja, planskih i programskih dokumenata, praćenju provedbe i izvještavanju o istima. Izrađuje polugodišnja i godišnja izvješća o izvršenju Proračuna prema programima/ projektima/ aktivnostima sukladno opisu poslova i nadležnosti Službe te dostavlja podatke za izradu izvješća o radu župana sukladno opisu poslova i nadležnosti Službe. Sudjeluje u radu tima za uvođenje odgovarajućeg sustava kvalitete, prema međunarodnim standardima u poslovni sustav Županije **10%**. Obavlja i druge poslove po nalogu pročelnika **5%**.

|  |
| --- |
|  |

**Podaci o plaći**

Podaci o plaći radnog mjesta propisani su Odlukom o osnovici za obračun plaće službenika i namještenika u upravnim odjelima i službama Koprivničko-križevačke županije („Službeni glasnik Koprivničko-križevačke županije“ broj 19/18. i 7/20.) osnovica je određena u iznosu 2.230,00 kuna i Odlukom o koeficijentima za obračun plaće službenika i namještenika u upravnim tijelima Koprivničko-križevačke županije ("Službeni glasnik Koprivničko-križevačke županije" broj 18/19.), za poslove višeg stručnog suradnika je koeficijent 3,95. Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža.

**Prethodnoj provjeri znanja kandidata mogu pristupiti samo kandidati koji ispunjavaju formalne uvjete iz Natječaja. Prethodna provjera znanja (opći i posebni dio) i sposobnosti kandidata (znanje rada na računalu i znanje engleskog jezika kroz pisani test) obavlja se putem pisanog testiranja te intervjua.**

**PRAVNI IZVORI ZA PRIPREMANJE KANDIDATA ZA TESTIRANJE**

**Provjera znanja bitnih za obavljanje poslova radnog mjesta na koje se prima – PISANA PROVJERA ZNANJA**

Pitanja kojima se testira provjera znanja bitnih za obavljanje poslova radnog mjesta za koje je raspisan javni natječaj temelje se na slijedećim propisima:

OPĆI DIO:

1. Ustav Republike Hrvatske ("Narodne novine" broj 56/90., 135/97., 8/98.,  113/00., 124/00., 28/01., 41/01., 55/01., 76/10., 85/10. – pročišćeni tekst i 5/14.),
2. Zakon o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12. , 19/13. – pročišćeni tekst, 137/15., 123/17., 98/19. i 144/20.),

 POSEBNI DIO:

 1.      Europa 2020 - Strategija za pametan, održiv i uključiv rast

<https://strukturnifondovi.hr/dokumenti/>

2.      Operativni program Učinkoviti ljudski potencijali 2014. – 2020.

3.      Operativni program Konkurentnost i kohezija 2014. – 2020.

<https://strukturnifondovi.hr/dokumenti/?doc_id=533&fondovi=esi_fondovi>

4.      Pravilnik o prihvatljivosti izdataka za projekte Operativnog programa Konkurentnost i kohezija u financijskom razdoblju 2014.-2020.

5.      [Pravilnik o prihvatljivosti izdataka za projekte Operativnog programa Učinkoviti ljudski potencijali u financijskom razdoblju 2014.-2020.](https://strukturnifondovi.hr/wp-content/uploads/2017/03/Pravilnik-o-prihvatljivosti-izdataka-ESF.pdf)

6.      [Prilog-1\_Opći-uvjeti](https://strukturnifondovi.hr/wp-content/uploads/2020/06/Prilog-1_Opći-uvjeti.docx)

<https://strukturnifondovi.hr/dokumenti/?doc_id=549&fondovi=esi_fondovi>

7.      [Upute za korisnike sredstava Informiranje, komunikacija i vidljivost](https://strukturnifondovi.hr/wp-content/uploads/2017/06/Upute_za_korisnike_za_web_FINAL.pdf)

8.      [SAFU Priručnik za korisnike bespovratnih sredstava u okviru projekata financiranih iz europskih strukturnih i investicijskih fondova](https://strukturnifondovi.hr/wp-content/uploads/2017/02/SAFU_-_PRIRUCNIK_ZA_KORISNIKE_v_2.pdf)

<https://strukturnifondovi.hr/dokumenti/?doc_id=1636&fondovi=esi_fondovi>

**--------------------------------------------------------------------------------------------------------------**

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI KOPRIVNIČKO-KRIŽEVAČKE ŽUPANIJE.**

**PRAVILA I POSTUPAK TESTIRANJA**

Po dolasku na provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za provjeru znanja.

**Navedena pismena provjera znanja traje 60 minuta (stručni dio), a nakon provjere stručnog znanja, održati će se provjera sposobnosti – znanje rada na računalu i znanje engleskog jezika svaka provjera u daljnjem trajanju od 60 minuta.**

2

Kandidati su dužni pridržavati se utvrđenog vremena i rasporeda postupka.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova. Intervju se provodi samo s kandidatima koji su ostvarili najmanje 50% bodova iz provjere znanja i sposobnosti na provedenom testiranju.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici područne (regionalne) samouprave. Rezultati intervjua boduju se na isti način kao i testiranje. Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Povjerenstvo dostavlja Izvješće o provedenom postupku pročelniku, Izvješće potpisuju svi članovi Povjerenstva.

Pročelnik donosi rješenje o prijmu u službu, koje će biti dostavljeno svim kandidatima prijavljenim na javni natječaj, a koji su ispunili formalne uvjete natječaja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku javnog natječaja.

Koprivničko-križevačka županija se obvezuje da će s osobnim podacima postupati u skladu s Politikom zaštite privatnosti osobnih podataka koja je objavljena na web stranici Koprivničko-križevačke županije, https://kckzz.hr/uprava/politika-zastite-privatnosti-osobnih-podataka/, uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

3